
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 482 

27 Ιουνίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Κατανομή θέσεων ιδιωτών ιατρών στις ιαματικές πηγές 


της Χώρας και ορισμός διαδικασίας πλήρωσης αυ¬ 
τών . 1 

Έγκριση ΠΜΣ του τμήματος Πολιτικής Επιστήμης και 
Διεθνών Σπουδών του Παντείου Παν/μίου . 2 

Μετονομασία Εργαστηρίου του Τμήματος Γεωλογίας 
της Σχολής θετικών Επιστημών του Αριστοτελείου 
Πανεπιστημίου Θεσσαλονίκης . 3 

Σύσταση Τομέων στο Τμήμα Επικοινωνίας και Μέσων 
Μαζικής Ενημέρωσης του Παν/μίου Αθηνών και κα¬ 
θορισμός του γνωστικού τους αντικειμένου. 4 


Χαρακτηρισμός ως ιστορικού διατηρητέου μνημείου 
του κτιρίου ιδιοκτησίας Νικήτα Παπαγεωργίου, 


Ιωαν. Αναστασόπουλου κ.α., στην οδό Ερμού 127, 
στον Πύργο. 5 

Χαρακτηρισμός ως ιστορικού διατηρητέου μνημείου 
του κτιρίου ιδιοκτησίας Πετροπούλου και Καλα- 
μπόκη, στην οδό Ερμού 4, στον Πύργο. 6 

Χαρακτηρισμός ως ιστορικού διατηρητέου μνημείου 
του κτιρίου ιδιοκτησίας Μητρόπολης Ηλείας, στην 
οδό Κρεστενίτη 19, στον Πύργο. 7 

Τροποποίηση της συστατικής/Πράξης του Αναπτυξια¬ 
κού Συνδέσμου «Αξιού Λουδία». 8 

Μεταβίβαση κοινοχρήστων εκτάσεων στο Νομικό Πρό¬ 
σωπο του Δήμου Κατερίνης Ν. Πιερίας. 9 

Τροποποίηση της 398/Συβν. 39/21.12.1993 απόφα¬ 
σης του Δ.Σ. του ΙΚΑ ως προς τον καθορισμό των 
ημερών ασφάλισης κατά μήνα για το έτος 1994 των 
μελών του Σωματείου Εκδοροσφαγέων Βόλου και 


Περιοχής.10 

Ανακατάταξη σε ασφαλιστική κλάση των μελών Ασφα¬ 
λιστικών Συνεταιρισμών του Κεφαλαίου ΙΑ' του Κα¬ 
νονισμού Ασφάλισης του ΙΚΑ . 11 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Υ3δ/οικ. 3970 ( 1 ) 

Κατανομή θέσεων ιδιωτών ιατρών στις ιαματικές πηγές 
της Χώρας και ορισμός διαδικασίας πλήρωσης αυτών. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Την παράγραφο 3 του άρθρου 1 του Ν.Δ. 1366/73 
(ΦΕΚ. 71/Α/27.3.73). 

2. Το ΠΔ. 641/25.6.70 περί συγχρόνου καταβολής σύ¬ 
νταξης και αποδοχών σε συνταξιούχους του Δημοσίου. 

3. Το Ν..1943/91, άρθρο 29 (ΦΕΚ 50/Α/11.4.91). 

4. Το Ν. 2026/92 (ΦΕΚ 43/Α/23.3.92). 

5. Την απόφαση του Πρωθυπουργού αρ. ΔΥ3α/οικ. 850 
(ΦΕΚ 832/Β/1993), ανάθεση αρμοδιοτήτων στον Υφυ¬ 
πουργό Υγείας, αποφασίζουμε: 

1. Κατανέμουμε τις θέσεις ιατρών για την αντιμετώπιση 
αναγκών λειτουργίας ιαματικών πηγών σε ιατρικό προσω¬ 
πικό, για τη λουτρική περίοδο 1994, ως ακολούθως: 

Α. Για ιαματικές πηγές τουριστικής σημασίας: 

1. Στην Αιδηψό Εύβοιας, 6 θέσεις. 

2. Στις ιαματικές πηγές: Βουλιαγμένης Αττικής, Μεθά- 
νων, Τροιζινίας, Κομμένων Βούρλων Φθιώτιδας από 4 θέ¬ 
σεις. 

3. Στις ιαματικές πηγές: Ικαρίας Σάμου, Λουτρακιού Κο¬ 
ρινθίας, Σμοκόβου Καρδίτσας, Υπάτης Φθιώτιδας από 3 
θέσεις: 

4. Στις ιαματικές πηγές: Θερμοπυλών Φθιώτιδας, Κα¬ 
ϊάφα, Ηλείας, Λαγκαδά Θεσσαλονίκης, Κυλλήνης Ηλείας 
από 2 θέσεις. 

5. Στις ιαματικές πηγές: Βαρθολομιού Ηλείας, Ελευθε- 
ρών Καβάλας, Κύθνου, Κυκλάδων, Νιγρίτας Σερρών, Πλα- 
τυστόμου Φθιώτιδας από 1 θέση. 

Β. Ιαματικές πηγές τοπικής σημασίας. 

1. Στις ιαματικές πηγές: Νέας Απολλωνίας Θεσσαλονί¬ 
κης, Αριδαίας Πέλλας. Σιδηροκάστρου Σερρών από 2 θέ¬ 
σεις. 

2. Στις ιαματικές πηγές: Αγ. Βάρβαρος, Κόκκινου Στε¬ 
φάνου, Αγραδόκαμπου. Λιτσέκι, Κρεμαστού Βάλτου, Πο- 
ριάρη, Χελόβου-Μπανιώτη, Μουρστιάνου Ν. Αιτωλοακαρ¬ 
νανίας, Ηραίας Αρκαδίας, Χανόπουλου-Φρενίσια Ν. Άρ¬ 
τας, Σελιανίτικα, Αραχοβίτικα Ν. Αχαΐας, θερμιών Καλύ- 
μνου, Μανδράκι Νισύρου, Αγ. ΦωκάΚώ. Ν. Δωδεκανήσου, 

Ψαθόθερμού Σαμοθράκης, Τραϊανούπολης Αλεξανδρού¬ 
πολης Ν. Έβρου, Γιάλτρα Εύβοιας, Φρασίνισας, Ξυλικέρα, 
Πουρνάρι, Πελοπίου Ν. Ηλείας, Σέδες Ν. Θεσσαλονίκης, 
Αμάραντου Κονίτσης, Καβάσιλα Κονίτσης Ν. Ιωαννίνων, 
Δραμίτσα Καίτσα Ν. Καρδίτσας, Αμμουδάρα Καστοριάς, 
Γιάννες Ν. Κιλκίς, Ωραίας Ελένης Ν. Κορινθίας, Κύθνου, 
Αδάμαντως Μήλου Ν. Κυκλάδων, Κόκκινο Νερό Ν. Λαρί- 
σης, Αγ. Ιωάννη Λεσβοχωρίου, Χριστιάνου, Ευθαλούς Μη- 
θύμνης, θέρμης Μυτιλήνης, Κ. Γέρα, Πολυχνίτου Ν. Λέ¬ 
σβου, Βρομονερίου Ν. Μεσσηνίας, Γονισαίας, Εχίνου 
θερμών Ν. Ξάνθης, Σουβάλα Αιγίνης Ν. Πειραιώς, Παλαιο- 
σάραγκα Ν. Πρεβέζης, Αγίας Παρασκευής, Παλαιοβράχας 
Ν. Φθιώτιδος, Δουμπιών Ν. Χαλκιδικής, Λιμπινάρε, Τεμε- 
νέων-Τσακουδιάκων Ν. Χανίων, Αγιάσματα Κεράμου Ν. 
Χίου από μία θέση. 

II. Στις παραπάνω θέσεις προσλαμβάνονται (και μέχρι 
του αριθμού των ιατρών που θα προβλέπει η Υπουργική 
Απόφαση έγκρισης πρόσληψης ιδιωτικών ιατρών, που θα 
ακολουθήσει την παρούσα), με απόφαση του οικείου Νο¬ 
μάρχη ως ωρομίσθιοι ιδιώτες ιατροί, οι οποίοι έχουν τα 
προσόντα που προβλέπονται από τα άρθρα 14 και 20 του 
Ν. 1811/51. 

Δεν ισχύει το ανώτατο όριο ηλικίας που προβλέπεται για 
τον διορισμό σε δημόσια θέση. 

Ο διορισμός θα γίνεται μετά την προκήρυξη των θέσεων 
και την επιλογή των υποψηφίων από επιτροπή, η οποία 
συγκροτείται με απόφαση του οικείου Νομάρχη. 

Η διάρκεια πρόσληψης των ιατρών για κάθε λουτρική 
περίοδο δεν υπερβαίνει τους πέντε μήνες για τις ιαματι¬ 
κές πηγές τουριστικής σημασίας και τους τρεις μήνες για 
τις ιαματικές πηγές τοπικής σημασίας. 

Ακροτελευταία διάταξη. 

Από τις διατάξεις της παρούσας απόφασης, η δαπάνη 
που θα προκληθεί, θα βαρύνει τον προϋπολογισμό (τα¬ 
κτικό) του έτους 1994, ύψους 12.000.000 δρχ. του φο¬ 
ρέα Φ 200, ΚΑΕ 0373. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουνίου 1994 

Ο ΥΦΥΠΟΥΡΓΟΣ 

Μ.ΣΚΟΥΛΑΚΗΣ 
-♦- 

Αριθ. Β7/151 (2) 

Έγκριση ΠΜΣ του τμήματος Πολιτικής Επιστήμης και Διε¬ 
θνών Σπουδών του Παντείου Παν/μίου. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις 

α) του άρθρου 11 παρ. 2 του Ν. 2083/92 «εκσυγχρονι¬ 
σμός της Ανωτάτης Εκπαίδευσης». 

β) του άρθρου 29 του Ν. 1558/85 όπως αυτό τροποποι¬ 
ήθηκε με το άρθρο 27 του Ν. 2081 /92/Α - 154. 

2. Το γεγονός ότι από τις διατάξεις της απόφασης αυτής 
προκαλείται ετήσια δαπάνη 1.800.000 δρχ. εις βάρος του 
κρατικού προϋπολογισμού, η οποία θα καλυφθεί από τον 
προϋπολογισμό του ΥΠΕΠΘ Φ. 120 και ΚΑΕ 2421 με αντί¬ 
στοιχη αύξηση της χορήγησης του Παντείου Παν/μίου, 
αποφασίζουμε: 


Εγκρίνουμε από το ακαδημαϊκό έτος 1994-95 τη λει¬ 
τουργία του ΠΜΣ του τμήματος Πολιτικής Επιστήμης και 
Διεθνών σπουδών του Παντείου Πανε/μίου το οποίο κα¬ 
τάρτισε η Γενική Συνέλευση Ειδικής Σύνθεσης του παρα¬ 
πάνω τμήματος στη συνεδρίαση της 13.4.94 και ενέκρινε 
η Σύγκλητος ειδικής Σύνθεσης στη Συνεδρίαση της 
20.4.94 και το οποίο έχει ως εξής: 

Αρθρο 1 

Γ ενικές διατάξεις 

Το Τμήμα Πολιτικής Επιστήμης και Διεθνών Σπουδών 
του Παντείου Πανεπιστημίου 1 οργανώνει και λειτουργεί 
από το ακαδημαϊκό έτος 1994 - 1995 Πρόγραμμα Μετα¬ 
πτυχιακών Σπουδών (Π.Μ.Σ), σύμφωνα με τις διατάξεις 
της απόφασης αυτής και των άρθρων 10 έως και 12 του ν. 
2083/92. 

Αρθρο 2 

Αντικείμενο Σκοπός 

Αντικείμενο και σκοπός του Π.Μ.Σ. είναι να συνδυάσει 
τη θεωρητική διδασκαλία με την πρακτική των ευρωπαϊ¬ 
κών και διεθνών ζητημάτων, έτσι ώστε οι αποκτώντες τον 
μεταπτυχιακό τίτλο να είναι σε θέση να σταδιοδρομήσουν 
είτε ακαδημαϊκά είτε ως στελέχη του δημόσιου ή ιδιωτικού 
τομέα. 

Άρθρο 3 

Μεταπτυχιακοί τίτλοι 

Μετά την επιτυχή ολοκλήρωση των σπουδών των πρώ¬ 
των τεσσάρων διδακτικών εξαμήνων απονέμεται «Μετα¬ 
πτυχιακό Δίπλωμα Διεθνών και Ευρωπαϊκών Σπουδών», οι 
δε ενδιαφερόμενοι φοιτητές μπορούν με αίτησή τους να 
συνεχίσουν για την απόκτηση «Διδακτορικού Διπλώματος» 
του Τμήματος Πολιτικής Επιστήμης και Διεθνών Σπου¬ 
δών. 

Άρθρο 4 

Κατηγορίες πτυχιούχων 

1. Στο Π.Μ.Σ. γίνονται δεκτοί πτυχιούχοι τμημάτων και 
κατευθύνσεων Πολιτικής Επιστήμης, Διεθνών και Ευρω¬ 
παϊκών Σπουδών, Δημόσιας Διοίκησης και Νομικής Α.Ε.Ι. 
της ημεδαπής ή αντίστοιων τμημάτων της αλλοδαπής. 

2. Η επιλογή των μεταπτυχιακών φοιτητών γίνεται από 
τη Συντονιστική Επιτροπή του Π.Μ.Σ., σύμφωνα με τις δια¬ 
τάξεις του άρθρ. 12.2. α.ν. 2083/92. Η Συντονιστική Επι¬ 
τροπή του Π.Μ.Σ. μπορεί να υποχρεώσει σπουδαστές που 
έχουν γίνει δεκτοί στο Π.Μ.Σ. να παρακολουθήσουν και 
εξεταστούν σε μαθήματα του προπτυχιακού κύιλου. 

Άρθρο 5 
Χρονική διάρκεια 

1. Η ελάχιστη χρονική διάρκεια για την απονομή των 
κατά το άρθρο 3 τίτλων ορίζεται για το μεν «Μεταπτυχιακό 
Δίπλωμα Διεθνών και Ευρωπαϊκών Σπουδών» σε τέσσερα 
(4) διδακτικά εξάμηνα, για δε το διδακτορικό δίπλωμα σε 
τέσσερα (4) επιπλέον εξάμηνα. 

2. Μέρος των σπουδών, όχι πάντως ανώτερο του ημί¬ 
θεος, μπορεί να πραγματοποιείται στο εξωτερικό, στα 

πλαίσια των ανταλλαγών με ξένα πανεπιστήμια και με τις 
προϋποθέσεις που ισχύουν για την απόκτηση των αντί¬ 
στοιχων διπλωμάτων. 

Αρθρο 6 

Πρόγραμμα μαθημάτων 

1. Τα μαθήματα για την απόκτηση του μεταπτυχιακού 
διπλώματος, καθένα από τα οποία αντιστοιχεί σε 3 διδα¬ 
κτικές μονάδες, είναι: * 

Α’ εξάμηνο 

- θεωρία διεθνών σχέσεων 

- Πολιτική οικονομία διεθνών σχέσεων 

- Δυναμική της ευρωπαϊκής ολοκλήρωσης 

- Εθνική διοίκηση και ευρωπαϊκή ολοκλήρωση 
Β'εξάμηνο 

6 Μεθοδολογία διεθνών σχέσεων 

- Δυναμική της ευρωπαϊκής ολοκλήρωσης II 

- Εξωτερικές Σχέσεις της Ευρωπαϊκής Ένωσης. 

- Εφαρμογή κοινοτικού δικαίου-κοινοτικών πολιτικών 
στην Ελλάδα 

Γ' εξάμηνο 

- ΔΑΣΕ και προστασία μειονοτήτων στην Ευρώπη. 

- Τα δικαιώματα του πολίτη της Ευρ. Ένωσης (περιλαμβ. 
και ΕΣΔΑ). 

Δ' εξάμηνο 

- Ευρωπαϊκή Ασφάλεια 

- Ευρωπαϊκός Νομικός και Δικαστικός Χώρος. 

2. Οι ώρες διδασκαλίας πάντως θα είναι 8 μέχρι 12 
εβδομαδιαίως για τα δύο πρώτα ακαδ. εξάμηνα και 4 μέχρι 
6 για τα δύο επόμενα. Για την απόκτηση του μεταπτυχια¬ 
κού διπλώματος οι φοιτητές οφείλουν επίσης να εκπονή¬ 
σουν γραπτή εργασία τύπου «ηΐθπηοίΓθ» +/- 15.000 λέ¬ 
ξεων, αντιστοιχούσα σε 24 διδακτικές μονάδες επί συνό¬ 
λου 60. 

3. Η άσκηση του μεταπτυχιακού διπλώματος αποτελεί 
προϋπόθεση για την εκπόνηση διδακτορικής διατριβής. 
Κατ’ εξαίρεση μπορούν να γίνουν απευθείας δεκτοί για 
την εκπόνηση διδακτορικής διατριβής οι κάτοχοι διπλωμά¬ 
των «ΜβδΙβΓδ ή ϋ.Ε.Α.. 

4. Κατά τη διάρκεια εκπόνησης της διδακτορικής δια¬ 
τριβής οι υποψήφιοι διδάκτορες οφείλουν να συμμετέ¬ 
χουν στα σεμιναριακά ή ερευνητικά προγράμματα του Ιν¬ 
στιτούτου Διεθνών Σχέσεων και του Κέντρου Ευρωπαϊκών 
Υποθέσεων. Η ευδόκιμη συμμετοχή στα προγράμματα 
αυτά αποτελεί προϋπόθεση για την κατάθεση και υποστή¬ 
ριξη της διατριβής. 

Αρθρο 7 

Αριθμός εισακτέων 

Ο αριθμός εισακτέων μεταπτυχιακών φοιτητών στο 
Π.Μ.Σ. ορίζεται σε είκοσι (20) κατ’ ανώτατο όριο. 

Άρθρο 8 
Προσωπικό 

1. Το σύνολο του προσωπικού των τομέων Διεθνών θε¬ 
σμών και Διεθνών Σχέσεων του Τμήματος θα ασχοληθεί 
με το μεταπτυχιακό πρόγραμμα. 

2. Ως επισκέπτες ή συνεργάτες θα χρησιμοποιηθούν 


μέλη ΔΕΠ άλλων τομέων του Τμήματος ή άλλων Τμημάτων 
ή άλλων Α.Ε.Ι., καθώς και στελέχη οργάνων της Ευρ. Ένω¬ 
σης και άλλων διεθνών οργανισμών. 

Άρθρο 9 

Υλικοτεχνική υποδομή. 

1. Το Π.Μ.Σ. θα χρησιμοποιήσει την υπάρχουσα υλικο¬ 
τεχνική υποδομή του Τμήματος Πολιτικής Επιστήμης και 
Διεθνών Σπουδών, προκειμένου ειδικότερα για αίθουσες 
και βιβλιοθήκες, καθώς και το υλικό και υπηρεσίες του λει- 
τουργούντος στο Πάντειο Πανεπιστήμιο «Κέντρου Τεκμη¬ 
ρίωσης Ευρ. Ένωσης». * 

2. Επιπλέον των ανωτέρω απαιτείται η προμήθεια φω¬ 
τοτυπικού μηχανήματος. 

Άρθρο 10 

Διάρκεια λειτουργίας. 

Η διάρκεια του Π.Μ.Σ. ορίζεται πενταετής. 

Άρθρο 11 

Κόστος λειτουργίας 

α) Το κόστος υλικοτεχνικής υποδομής που θα απαιτηθεί 
επιπλέον της κατ’ άρθρο 9.1. υπάρχουσας είναι 
1.000.000 δρχ. Το ποσό αυτό προορίζεται για την κατ’ άρ¬ 
θρο 9.2. δαπάνη. 

β) Επιφυλασσομένου του σημ. α' ανωτέρω, το κόστος 
λειτουργίας του Π.Μ.Σ. υπολογίζεται σε 2.400.000 δρχ. 
ήτοι 1.800.000 δρχ. αμοιβές διδασκόντων και 600.000 
δρχ. για έξοδα γραμματείας. 

V) Το 75% του υπο β' συνολικού κόστους λειτουργίας 
του Π.Μ.Σ. θα καλυφθεί από τον κρατικό προϋπολογισμό, 
το δε λοιπό 25% από πόρους της Ευρ. Ένωσης ή ελλεί¬ 
ψει, από τον προϋπολογισμό του Ιδρύματος. 

Άρθρο 12 

Μεταβατικές διατάξεις 

Φοιτητές πουπεράτωσαν ή θα περατώσουν επιτυχώς 
τους μεταπτυχιακούς κύκλους ευρωπαϊκών σπουδών 
ετών 1992/93 και 1993/94 αντίστοιχα εγγράφονται στο 
τρίτο εξάμηνο του προτεινόμενου «Μεταπτυχιακού Προ¬ 
γράμματος Διεθνών και Ευρωπαϊκών Σπουδών» κατά το 
έτος 1994/1995. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουνίου 1994 

Ο ΥΠΟΥΡΓΟΣ 

ΔΗΜΗΤΡΙΟΣ ΦΑΤΟΥΡΟΣ 

- 4 -- 

Αριθ. Β1/340α (3 ) 

Μετονομασία Εργαστηρίου του Τμήματος Γεωλογίας της 
Σχολής θετικών Επιστημών του Αριστοτελείου Πανεπι¬ 
στημίου Θεσσαλονίκης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: α) του άρθρου 7 παρ. 5 του ν. 1268/82 
όπως αντικαταστάθηκε με την παρ. 2 του άρθρου 48 του 
ν. 1404/1983 (Α'73). 

β) της απόφασης Η/11086/4.11.93 «Αρμοδιότητες 
υφυπουργών ΥΠ.Ε.Π.Θ. (Β' 842). 

2. Του άρθρου 29Α του ν. 1558/85 όπως αυτό προστέ¬ 
θηκε με το άρθρο 27 τουν. 2081/1992 (Α' 154). 

3. Την πρόταση της Γενικής Συνέλευσης του Τμήματος 
Γεωλογίας της Σχολής θετικών Επιστημών του Αριστοτε- 
λείου Πανεπιστημίου Θεσσαλονίκης (συνεδρίαση: 154/ 
17.12.1992). 

4. Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του προϋπολογισμού 
του Αριστοτελείου Πανεπιστημίου Θεσσαλονίκης, απο¬ 
φασίζουμε: 

Το Εργαστήριο Συστηματικής Ορυκτολογίας και Πετρο¬ 
λογίας του Τμήματος Γεωλογίας της Σχολής θετικών Επι¬ 
στημών του Αριστοτελείου Πανεπιστημίου Θεσσαλονίκης, 
που προβλέπεται από το π.δ. 389/1978 και την Υ.Α. Β1 / 
925/95 (Β 663) μετονομάζεται σε Εργαστήριο Γεωχη¬ 
μείας. Το εργαστήριο εξυπηρετεί διδακτικές και ερευνητι¬ 
κές ανάγκες στα αντικείμενα της Γεωχημείας ιδίως δε στη 
Γενική και Εφαρμοσμένη Γεωχημεία, Γεωχημεία Πετρω¬ 
μάτων, Γεωχημεία Ισοτόπων, Περιβαλλοντική Γεωχημεία 
και Κρυσταλλοχημεία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουνίου 1994 

Η ΥΦΥΠΟΥΡΓΟΣ 

ΕΛΕΝΗ ΣΤΕΦΑΝΟΥ 
-♦- 

Αριθ.ΒΙ/173 (4) 

Σύσταση Τομέων στο Τμήμα Επικοινωνίας και Μέσων Μα¬ 
ζικής Ενημέρωσης του Παν/μίου Αθηνών και καθορι¬ 
σμός του γνωστικού τους αντικειμένου. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: α) του άρθρου 6 παρ. 4 του ν. 1268/82 
«Για τη δομή και λειτουργία των Ανωτάτων Εκπαιδευτικών 
Ιδρυμάτων» (Α' 87) όπως συμπληρώθηκε με την παρ. 1ε 
του άρθρου 48 του ν. 1404/83 «Δομή και λειτουργία των 
Τεχνολογικών Εκπαιδευτικών Ιδρυμάτων» (Α' 173), β) του 
άρθρου 29α' του Ν. 1558/85 όπως αυτό προσετέθη με το 
άρθρο 27 του Ν. 2081/1992 (Α' 154). 

2. Την κοινή απόφαση του Πρωθυπουργού και του 
Υπουργού Εθνικής Παιδείας και θρησκευμάτων 
Η/11086/1993 «Αρμοδιότητες Υφυπουργών ΥΠΕΠΘ». 

3. Την γνώμη της Γενικής Συνέλευσης του Τμήματος 
Επικοινωνίας και Μέσων Μαζικής Ενημέρωσης του Πανε¬ 
πιστημίου Αθηνών (συνεδρίαση 2/7/93). 

4. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του προϋπολογισμού 
του Πανεπιστημίου Αθηνών, αποφασίζουμε: 

1. Συνιστώνται στο Τ μήμα Επικοινωνίας και Μέσων Μα¬ 
ζικής Ενημέρωσης του Πανεπιστημίου Αθηνών οι ακόλου¬ 
θοι Τομείς: 

α. Τομέας Κοινωνικής και Πολιτικής Ανάλυσης της Επι¬ 
κοινωνίας, ο οποίος συντονίζει τα εξής γνωστικά αντικεί¬ 
μενα: Κοινωνική και Πολιτική θεωρία - Πολιτική Επικοινω¬ 
νία - Κοινωνικοί και Πολιτικοί θεσμοί: Οργανωτική Δομή 
και Διαχείριση, Επιδράσεις των ΜΜΕ - ΜΜΕ, Πολιτική Ρη¬ 


τορική, Ηθική και Πολιτική Συμπεριφορά - Ελληνικό κοι¬ 
νωνικό και πολιτικό Σύστημα - Διεθνείς Σχέσεις και Διε¬ 
θνές Σύστημα - Δίκαιο και Δεοντολογία των ΜΜΕ - Οικο¬ 
νομική θεωρία και Οικονομία των ΜΜΕ». 

β. Τομέας Πολιτισμού, Περιβάλλοντος, Επικοινωνιακών 
Εφαρμογών και Τεχνολογίας, ο οποίος συντονίζει τα εξής 
γνωστικά αντικείμενα: θεωρία της Επικοινωνίας - Αισθη¬ 
τική, Ιστορία και θεωρία Πολιτισμού και Τέχνης - Προστα¬ 
σία και Διαχείριση Πολιτιστικής Κληρονομιάς - Περιβάλ¬ 
λον και Δημοσιότητα - Έ\#υπη Ραδιοφωνική και Τηλεο¬ 
πτική Δημοσιογραφία και Παραγωγή - Νέες Τεχνολογίες 
της Πληροφορίας στην Επικοινωνία και την Εκπαίδευση. 

' γ. Τομέας Ψυχολογίας της Επικοινωνίας Επικοινωνια- 
κών Πρακτικών και Σχεδιασμού ο οποίος συντονίζει τα 
εξής γνωστικά αντικείμενα: Ατομική και Κοινωνική Ψυχο¬ 
λογία της Επικοινωνίας - Οργάνωση, Πολιτικές, Διαχεί¬ 
ριση και Σχεδιασμός των ΜΜΕ - Διεθνή Επικοινωνιακά Συ¬ 
στήματα- Διαφήμιση και Δημόσιες Σχέσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουνίου 1994 

Η ΥΦΥΠΟΥΡΓΟΣ 

ΕΛΕΝΗ ΣΤΕΦΑΝΟΥ 
-+- 

Αριθ. ΥΠΠΟ/ΔΙΛΑΠ/Γ/1364/26529 (5) 

Χαρακτηρισμός ως ιστορικού διατηρητέου μνημείου του 
κτιρίου ιδιοκτησίας Νικήτα Παπαγεωργίου, Ιωαν. Ανα- 
στασόπουλου κ.α., στην οδό Ερμού 127, στον Πύργο. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: α) του Ν. 1558/85 «Περί Κυβέρνησης 
και Κυβερνητικών Οργάνων», που δημοσιεύθηκε στο ΦΕΚ 
137/τ.Α'/26.7.1985 

β) του άρθρου 52 του Ν. 5351/1932 «Περί Αρχαιοτή¬ 
των» 

γ) του Ν. 1469/1950 «Περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830» 

δ) του Ν. 2039 «Περί κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώ¬ 
πης» (ΦΕΚ 61 /Α/13.4.1992) 
ε) του Π.Δ. 941/77 «Περί Οργανισμού του ΥΠΠΕ». 

2. Την Διϋπουργική απόφαση ΥΠΠΟ/ΓΝΟΣ/11536/ 
10.3.1992 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου» (ΦΕΚ 210/τ.Β'/24.3.1992). 

3. Τ ην ΥΠΠΟ/ΓΝΟΣ/49095/30.10.1991 (ΦΕΚ987/Β7 
28.11.1991) Υπουργική Απόφαση «Μεταβίβαση αρμοδιο¬ 
τήτων Υπουργού και δικαιώματος υπογραφής «Με εντολή 
Υπουργού» στους Γ εν. Γ ραμματείς, Γ εν. Δ/ντές και Προϊ¬ 
σταμένους των Δ/νσεων, Τμημάτων και Γ ραφείων της Κε¬ 
ντρικής Υπηρεσίας του ΥΠ.ΠΟ. 

4. Το Π.Δ. 161/26.4.1984 (ΦΕΚ 54/Α730.4.1984) 
«Περί ανακατανομής αρμοδιοτήτων των Υπουργείων 
ΥΠΠΕ - ΥΧΟΠ». 

5. Όλα τα στοιχεία του φακέλου. 

6. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 11/21.4.1994, αποφασί¬ 
ζουμε: 

Χαρακτηρίζουμε ως ιστορικό διατηρητέο μνημείο, το 
κτίριο ιδιοκτησίας Νικήτα Παπαγεωργίου, Ιωαν. Αναστα- 
σόπουλου κ.α., στην οδό Ερμού 127 στον Πύργο, γιατί 
πρόκειται για αξιόλογο κτίσμα, χαρακτηριστικό δείγμα Αρ¬ 
χιτεκτονικής του Πύργου, σημαντικό για την μελέτη της 
ιστορίας της Αρχιτεκτονικής στο συγκεκριμένο χώρο και 
απαραίτητο για την αναγνώριση του πολεοδομικού ιστού 
της πόλης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μαΐου 1994 
Με εντολή Υπουργού 
Ο Προϊστάμενος 
ΔΑΝ. ΟΡΦΑΝΟΥΔΑΚΗΣ 

-♦- 

Αριθ- ΥΠΠΟ/ΔΙΛΑΠ/Γ/1370/26527 (6) 

Χαρακτηρισμός ως ιστορικού διατηρητέου μνημείου του 
κτιρίου ιδιοκτησίας Πετροπούλου και Καλάμπόκη, στην 
οδό Ερμού 4, στον Πύργο. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: α) του Ν. 1558/85 «Περί Κυβέρνησης 
και Κυβερνητικών Οργάνων», που δημοσιεύθηκε στο ΦΕΚ 
137/τ.Α Υ26.7.1985 

β) του άρθρου 52 του Ν. 5351/1932 «Περί Αρχαιοτή¬ 
των» 

γ) του Ν. 1469/1950 «Περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830» 

δ) του Ν. 2039 «Περί κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώ¬ 
πης» (ΦΕΚ 61 /Α713.4.1992) 

ε) του Π.Δ. 941/77 «Περί Οργανισμού του ΥΠΠΕ». 

2. Την Διϋπουργική απόφαση ΥΠΠΟ/ΓΝΟΣ/11536/ 
10.3.1992 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου» (ΦΕΚ 210/τ.Β'/24.3.1992). 

3. Την ΥΠΠΟ/ΓΝΟΣ/49095/30.10.1991 (ΦΕΚ987/Β7 
28.11.1991) Υπουργική Απόφαση «Μεταβίβαση αρμοδιο¬ 
τήτων Υπουργού και δικαιώματος υπογραφής «Με εντολή 
Υπουργού» στους Γεν. Γραμματείς, Γεν. Δ/ντές και Προϊ¬ 
σταμένους των Δ/νσεων, Τ μημάτων και Γ ραφείων της Κε¬ 
ντρικής Υπηρεσίας του ΥΠ.ΠΟ. 

4. Το Π.Δ. 161/26.4.1984 (ΦΕΚ 54/Α /30.4.1984) 
«Περί ανακατανομής αρμοδιοτήτων των Υπουργείων 
ΥΠΠΕ-ΥΧΟΠ». 

5. Όλα τα στοιχεία του φακέλου. 

6. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 11 /21.4.1994, αποφασί¬ 
ζουμε: 

Χαρακτηρίζουμε ως ιστορικό διατηρητέο μνημείο, το 
κτίριο ιδιοκτησίας Πετροπούλου και Καλαμπόκη, στην οδό 
Ερμού 4, στον Πύργο, γιατί πρόκειται για αξιόλογο κτίσμα, 
χαρακτηριστικό δείγμα Αρχιτεκτονικής του Πύργου, σημα¬ 
ντικό για την μελέτη της ιστορίας της Αρχιτεκτονικής στο 
συγκεκριμένο χώρο και απαραίτητο για την αναγνώριση 
του πολεοδομικού ιστού της πόλης. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μαΐου 1994 
Με εντολή Υπουργού 
Ο Προϊστάμενος 
ΔΑΝ. ΟΡΦΑΝΟΥΔΑΚΗΣ 

- ♦- 

Αριθ. ΥΠΠΟ/ΔΙΛΑΠ/Γ/1368/26528 (7) 

Χαρακτηρισμός ως ιστορικού διατηρητέου μνημείου του 

κτιρίου ιδιοκτησίας Μητρόπολης Ηλείας, στην οδό 

Κρεστενίτη 19, στον Πύργο. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: α) του Ν. 1558/85 «Περί Κυβέρνησης 
και Κυβερνητικών Οργάνων», που δημοσιεύθηκε στο ΦΕΚ 
137/Τ.Α726.7.1985 

β) του άρθρου 52 του Ν. 5351/1932 «Περί Αρχαιοτή¬ 
των» 

γ) του Ν. 1469/1950 «Περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830» 

δ) του Ν. 2039 «Περί κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώ¬ 
πης» (ΦΕΚ 61 /Α713.4.1992) 

ε) του Π.Δ. 941/77 «Περί Οργανισμού του ΥΠΠΕ». 

2. Την Διϋπουργική απόφαση ΥΠΠΟ/ΓΝΟΣ/11536/ 
10.3.1992 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου» (ΦΕΚ 210/τ.Β724.3.1992). 

3. Την ΥΠΠΟ/ΓΝΟΣ/49095/30.10.1991 (ΦΕΚ987/Β / 
28.11.1991) Υπουργική Απόφαση «Μεταβίβαση αρμοδιο¬ 
τήτων Υπουργού και δικαιώματος υπογραφής «Με εντολή 
Υπουργού» στους Γ εν. Γ ραμματείς, Γ εν. Δ/ντές και Προϊ¬ 
σταμένους των Δ/νσεων, Τ μημάτων και Γ ραφείων της Κε¬ 
ντρικής Υπηρεσίας του ΥΠ.ΠΟ. 

4. Το Π.Δ. 161/26.4.1984 (ΦΕΚ 54/Α/30.4.1984) 
«Περί ανακατανομής αρμοδιοτήτων των Υπουργείων 
ΥΠΠΕ - ΥΧΟΠ». 

5. Όλα τα στοιχεία του φακέλου. 

6. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 11 /21.4.1994, αποφασί¬ 
ζουμε: 

Χαρακτηρίζουμε ως ιστορικό διατηρητέο μνημείο, το 
κτίριο ιδιοκτησίας Μητρόπολης Ηλείας, στην οδό Κρεστε¬ 
νίτη 19, στον Πύργο, γιατί πρόκειται για αξιόλογο κτίσμα, 
χαρακτηριστικό δείγμα Αρχιτεκτονικής της εποχής του, 
απαραίτητο για την μελέτη της Ιστορίας της Αρχιτεκτονι¬ 
κής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μαΐου 1994 
Με εντολή Υπουργού 
Ο Προϊστάμενος 
ΔΑΝ. ΟΡΦΑΝΟΥΔΑΚΗΣ 

Αριθ. 29074 (8) 

Τροποποίηση της συστατικής πράξης του Αναπτυξιακού 
Συνδέσμου «Αξιού Λουδία». 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1) Τις διατάξεις των άρθρων 190 και 196 του Π.Δ. 
323/89 (ΔΚΚ). 

2) Την απόφασή μας αριθμ. ΕΣ 6355/22.3.1989 που 
δημοσιεύθηκε στο ΦΕΚ 257/Β71989 περί συστάσεως 
Αναπτυξιακού Συνδέσμου στην 9η Γεωγραφική Ενότητα 
του Ν. Θεσσαλονίκης με την επωνυμία «Α.Σ. Αξιού Λου¬ 
δία». 

3) Την απόφασή μας αριθμ. 32350 τ.τ. που αφορούσε 
την τροποποίηση της συστατικής πράξης του Αναπτυξια¬ 
κού Συνδέσμου «Αξιού Λουδία» με την αποχώρηση της 
κοινότητας Αδένδρου από τον Αναπτυξιακό Σύνδεσμο και 
η οποία δημοσιεύθηκε στο ΦΕΚ 763/Β730.9.1993. 

4) Την αριθμ. 40580/7.10.1988 Κ.Υ.Α. των Υπουργών 
Αναπληρωτή Εσωτερικών, Εθνικής Οικονομίας, Αναπλη¬ 
ρωτή Περιβάλλοντος - Χωροταξίας και Δημοσίων Έργων, 
περί χωρισμού των γεωγραφικών ενοτήτων του Νομού 
Θεσσαλονίκης, που δημοσιεύθηκε στο ΦΕΚ 738/Β / 
1988. 

5) Τις εγκυκλίους αριθμ. 53964/86/24.7.1984,62942/ 
99/18.2.1985 και 39084/37/4.6.1986 του Υπουργού 
Εσωτερικών περί συστάσεως Αναπτυξιακών Συνδέσμων. 

6) Την αριθμ. πρωτ. 50780/6.12.1993 απόφαση του 
Υπουργού Εσωτερικών με την οποία έγινε δεκτή η προ¬ 
σφυγή του Αναπτυξιακού Συνδέσμου «Αξιού - Λουδία» 
κατά της 32350/9.9.1993 του Νομάρχη Θεσσαλονίκης 
που αφορούσε την αποχώρηση της Κοινότητας Αδένδρου 
από τον Αναπτυξιακό Σύνδεσμο. 

7) Την αριθμ. 5/1993 απόφαση του Αναπτυξιακού Συν¬ 
δέσμου «Αξιού - Λουδία» με την οποία γίνεται δεκτή η 
ένταξη του Δήμου Κουφαλίων σ’ αυτόν. 

8) Τις αποφάσεις αριθμ. 5/1993, 173/1993 και 56/ 
1994 του Δημοτικού Συμβουλίου Κουφαλίων με τις οποίες 
αποφασίσθηκε η συμμετοχή του Δήμου Κουφαλίων στον 
Αναπτυξιακό Σύνδεσμο «Αξιού - Λουδία», αποφασίζουμε: 

Α. Ανακαλούμε την αριθμ. 32350 τ.τ. απόφαση μας 
(ανωτέρω υπό 2) η οποία δημοσιεύθηκε στο ΦΕΚ 763/Β7 
30.9.1993 και αφορούσε την αποχώρηση της κοινότητας 
Αδένδρου από τον Αναπτυξιακό Σύνδεσμο. Σύμφωνα με 
τηναρ. πρωτ. 50780/6.12.1993 απόφαση του Υπουργού 
Εσωτερικών (ανωτέρω υπό 6) με την οποία έγινε δεκτή η 
προσφυγή του Αναπτυξιακού Συνδέσμου η κοινότητα 
Αδένδρου παραμένει στον Αναπτυξιακό Σύνδεσμο Αξιού - 
Λουδία. 

Β. Τροποποιούμε την αριθμ. ΕΣ 6355/22.3.1989 από¬ 
φασή μας που δημοσιεύθηκε στο ΦΕΚ 257/Β /1989 και 
αφορούσε τη σύσταση Αναπτυξιακού Συνδέσμου στην 9η 
Γεωγραφική Ενότητα με την επωνυμία «Αναπτυξιακός 
Σύνδεσμος Αξιού - Λουδία» ως εξής: 

Επικυρώνουμε τις 5/1993, 173/1993 και 56/1994 
αποφάσεις του Δημοτικού Συμβουλίου Κουφαλίων για την 
ένταξη του Δήμου στον Αναπτυξιακό Σύνδεσμο Αξιού 
Λουδία. 

Κάλυψη δαπάνης: Από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του Δήμου Κουφαλίων σε ποσοστό 5% των τακτικών εσό¬ 
δων του Δήμου. 


Για τη δαπάνη αυτή έχει εγγραφεί πίστωση 8.359.000 
δραχμών σε βάρος του ΚΑ 75/161.9 του προϋπολογισμού 
του Δήμου έτους 1994 προσαρμοζόμενη αναλόγως για τα 
επόμενα έτη. 

Κατά τα λοιπά ισχύει η απόφασή μας ΕΣ 6355/ 
22.3.1989 που δημοσιεύθηκε στο ΦΕΚ 257/Β /1989 
περί συστάσεως του «Α.Σ. Αξιού - Λουδία». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 10 Ιουνίου 1994 

Ο Νομάρχης 

ΚΩΣΤΑΣ ΠΑΠΑΔΟΠΟΥΛΟΣ 
-♦- 

Αριθ. ΓΕ 3999 (9) 

Μεταβίβαση κοινοχρήστων εκτάσεων στο Νομικό Πρό¬ 
σωπο του Δήμου Κατερίνης Ν. Πιερίας. 

Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1) Τις διατάξεις του Ν.Δ. 532/70 «Περί διοικητικής απο¬ 
κέντρωσης» και του σ' εκτέλεση αυτού εκδοθέντος αριθμ. 
709/70 Β.Δ. «Περί καθορισμού των διατηρουμένων υπέρ 
του Υπουργού Γεωργίας αρμοδιοτήτων». 

2) Τις διατάξεις των άρθρων 164 και 197 του Αγροτικού 
Κώδικα. 

3) Τα κτηματολογικά στοιχεία της οριστικής διανομής 
έτους 1932 και Σ.Δ. ετών 1942 και 1961 του αγρ/τος Κα¬ 
τερίνης. 

4) Το αριθμ. 895/26.5.1994 έγγραφο του Δήμου Κατε¬ 
ρίνης με το οποίο ζητάει την μεταβίβαση των κοινοχρή¬ 
στων τεμαχίων του αγρ/τός.τους. 

5) Τ ον κτηματολογικό πίνακα του Γ ραφείου Τ οπογραφι- 
κής στον οποίο φαίνονται οι σχετικές μεταβολές που 
επήλθαν στα προς μεταβίβαση τεμάχια. Και 

6) Σχετική εισήγηση της Δ/νσης Γ εωργίας Ν. Πιερίας, 
αποφασίζουμε: 

Μεταβιβάζουμε κατά πλήρη νομή και κυριότητα και 
άνευ καταβολής τιμήματος ή άλλης αποζημίωσης στο Νο¬ 
μικά Πρόσωπο του Δήμου Κατερίνης τις παρακάτω κοινό¬ 
χρηστες εκτάσεις της οριστικής διανομής έτους 1932 και 
των συμπληρωματικών διανομών έτους 1942 και 1961 του 
αγρ/τος Κατερίνης. 

ΠΙΝΑΚΑΣ 1ος 

Κοινόχρηστα Ο.Δ. έτους 1932 

1) Αριθμ. 4016" τεμάχιο έκτασης 2.303 τ.μ. 

2) Αριθμ. 4016 Θ τεμάχιο έκτασης 3.000 τ.μ. 

3) Αριθμ. 4016 ι τεμάχιο έκτασης 2.400 τ.μ. 

4) Αριθμ. 4016“ τεμάχιο έκτασης 1.405 τ.μ. 

5) Αριθμ. 5137 ρ τεμάχιο έκτασης 5.000 τ.μ. 

ΠΙΝΑΚΑΣ 2ος 

Κοινόχρηστα Σ.Δ. έτους 1942 

1) Αριθμ. 5246* τεμάχιο έκτασης 5.000 τ.μ. 

2) Αριθμ. 5246" τεμάχιο έκτασης 1.000 τ.μ. 

3) Αριθμ. 5246 ιθ τεμάχιο έκτασης 2.000 τ.μ. 

4) Αριθμ. 5246 κα τεμάχιο έκτασης 4.000 τ.μ. 

5) Αριθμ. 5246 κΡ τεμάχιο έκτασης 2.000 τ.μ. 

6) Αριθμ. 5246 κδ τεμάχιο έκτασης 5.700 τ.μ. 

7) Αριθμ. 5246 κε τεμάχιο έκτασης 0.350 τ.μ. 

ΠΙΝΑΚΑΣ 3ος 

Κοινόχρηστα Σ.Δ. έτους 1961 

1) Αριθμ. 5356 Ϋ τεμάχιο έκτασης 9.000 τ.μ. 

2) Αριθμ. 5356 ζ τεμάχιο έκτασης 5.000 τ.μ. 

3) Αριθμ. 5356' ν τεμάχιο έκτασης 2.420 τ.μ. 

4) Αριθμ. 5356 ιβ τεμάχιο έκτασης 2.772 τ.μ. 

5) Αριθμ. 5356 ιε τεμάχιο έκτασης 4.500 τ.μ. 

6) Αριθμ. 5356 ιστ τεμάχιο έκτασης 2.600 τ.μ. 

7) Αριθμ. 5356* τεμάχιο έκτασης 3.595 τ.μ. 

8) Αριθμ. 5370® τεμάχιο έκτασης 5.000 τ.μ. 

Η κυριότητα επί των παραπάνω τεμαχίων αποκτάται από 
τον Δήμο Κατερίνης από της μεταγραφής της παρούσης 
απόφασης στο Υποθηκοφυλάκειο Κατερίνης μετά τη δη¬ 
μοσίευσή της στην Εφημερίδα της Κυβερνήσεως, με φρο¬ 
ντίδα του Δήμου Κατερίνης. 

Η μεταβίβαση των παραπάνω εκτάσεων τελεί υπό τους 
όρους και περιορισμούς των διατάξεων του άρθρου 15 του 
Ν.Δ. 216/73. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 17 Ιουνίου 1994 
Ο Νομάρχης 

ΧΡΗΣΤΟΣ ΓΚΟΣΛΙΟΠΟΥΛΟΣ 
-♦- 

( 10 ) 

Τροποποίηση της 398/Συν. 39/21.12.1993 απόφασης 

του Δ.Σ. του ΙΚΑ ως προς τον καθορισμό των ημερών 

ασφάλισης κατά μήνα για το έτος 1994 των μελών του 

Σωματείου Εκδοροσφαγέων Βόλου και Περιοχής. 

ΑΠΟΦΑΣΗ 149 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΙΚΑ 

(Συνεδρίαση του Δ.Σ. του ΙΚΑ αριθμ. 20/9.6.1994) 
Αφού έλαβε υποψη: 

α) Τις διατάξεις του άρθρου 75 του κεφαλαίου Γ του Κα¬ 
νονισμού Ασφάλισης του ΙΚΑ ,(Α.Υ.Ε. 55575/1479/ 
18.11.1965, ΦΕΚ 816/7.12.65 τ.Β'), όπως ισχύουν σή¬ 
μερα. 

β) Την 398/Συν. 39/21.12.1993 απόφασή του. 

γ) Την 654/79/25.10.1993 πρόταση της ΤΔΕ του Περ/ 
κού Υποκ/τος ΙΚΑ Βόλου. 

δ) Την από 10.5.1994 εισήγηση της Δ/νσης Ασφ/σης - 
Εσόδων - Τμ. Επαγγ. Κατηγοριών & Ειδ. θεμάτων καθώς 
και τις απόψεις των μελών του, αποφασίζει ομόφωνα: 

1) Την τροποποίηση της 398/Συν. 39/21.12.1993 από¬ 
φασής του και τον καθορισμό 16 ημερών ασφάλισης κατά 
μήνα των μελών του Σωματείου Εκδοροσφαγέων Βόλου 
και περιοχής για το έτος 1994, χωρίς μεταβολή της ασφα¬ 
λιστικής κλάσης (12η). 

2) Από τις διατάξεις αυτής της απόφασης δεν προκαλεί- 
ται δαπάνη σε βάρος του προϋπολογισμού του ΙΚΑ. 


3) Τη δημοσίευση της απόφασης αυτής στην Εφημε¬ 
ρίδα της Κυβερνήσεως. 

Ο Διοικητής - Πρόεδρος 

ΓΡ. ΣΟΛΩΜΟΣ 

-♦- 

( 11 ) 

Ανακατάταξη σε ασφαλιστική κλάση των μελών Ασφαλι¬ 
στικών Συνεταιρισμών του Κεφαλαίου ΙΑ' του Κανονι¬ 
σμού Ασφάλισης του ΙΚΑ. 

ΑΠΟΦΑΣΗ 150 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΙΚΑ 
(Συνεδρίαση του Δ.Σ. του ΙΚΑ αριθμ. 20/9.6.1994) 
Αφού έλαβε υποψη: 

α) Τις διατάξεις του άρθρου 86 του κεφαλαίου ΙΑ' του 
Κανονισμού Ασφάλισης του ΙΚΑ (Α.Υ.Ε. 55575/1479/ 
18.11.1965, ΦΕΚ 816/65 τ.Β'), όπως ισχύουν σήμερα. 

β) Τις 1505/Συν. 113/3.12.1993, 1516, 1517, 1518, 
1519, 1520, 1521/Συν. 114/3.12.1993 προτάσεις του 
Περ/κού Υποκ/τος ΙΚΑ Αθηνών (έγγραφο Υποκ/τος Ε Σ 
3615/15.3.1994). 

γ) Την από 13.5.1994 εισήγηση της Δ/νσης Ασφ/σης - 
Εσόδων - Τμ. Επαγγ. Κατηγοριών & Ειδ. θεμάτων, καθώς 
και τις απόψεις των μελών του, αποφασίζει ομόφωνα: 

1) Την ανακατάταξη των μελών των κατωτέρω Ασφαλι¬ 
στικών Συνεταιρισμών από την 7η στην 8η ασφαλιστική 
κλάση, χωρίς μεταβολή των ημερών ασφάλισης κατά 
μήνα, για την από 1.7.1993 και εφεξής χρονική περίοδο. 


ΕΠΩΝΥΜΙΑ ΣΥΝ/ΣΜΟΥ 

ΑΣΦ. 

ΚΛΑΣΗ 

ΗΜΕΡΕΣ 

ΑΣΦ/ΣΗΣ 

α) Πανελλήνιος Ασφ/κός Συν/σμός Μουσι¬ 
κών ΣΠΕ «Η ΟΜΟΝΟΙΑ» 

8Η 

ΚΑΤΑ 

ΜΗΝΑ 

25 

β) Ασφ/κός Συν/σμός Πλανοδίων Παλαιο- 
πωλών Αθηνών - Περιχώρων 

8η 

25 

γ) Ασφ/κός Συν/σμός Ραπτριών Αθηνών - 
Περιχώρων 

8η 

25 

δ) Πανελλήνιος Αοφ/κός Συν/σμός Μικρο- 
πωλητών θρησκ. & Εμπ. Πανηγυρεων 

8η 

20 

ε) Ασφ/κός Συν/σμός Μικροπωλητών «Η 
ΠΡΟΟΔΟΣ» ΣΥΝ.Π.Ε. 

8η 

15 

στ) Ασφ/κός Συν/σμός Μεταφορέων Αθη¬ 
νών - Περιχώρων 

8η 

25 

ζ) Ασφ/κός Συν/σμός Πλανοδίων και Στά¬ 
σιμων Ιχθυοπωλών Ελλάδος 

8η 

20 


β) Από τις διατάξεις αυτής της απόφασης δεν προκαλεί- 
ται δαπάνη σε βάρος του προϋπολογισμού του ΙΚΑ. 

γ) Τη δημοσίευση της απόφασης αυτής στην Εφημερίδα 
της Κυβερνήσεως. 

Ο Διοικητής - Πρόεδρος 
ΓΡ. ΣΟΛΩΜΟΣ 

ΕΘΝΙ ΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΙ.ΕΧ 

ΡΑΧ 

22.3211 ΥΡΕΤ ΘΒ 
5234312 

λειτουργούν καθημερινά από 8.00’ έως 13.00" 


ΧΡΗΣΙΜΕ Σ ΠΛΗ ΡΟΦΟ ΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


' Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕ ΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' Δρχ. 

15.000 

Δρχ. 

750 

β) 

» » » 

Β' 

» 

30.000 

» 

1.500 

Υ) 

» » » 

Γ' 

» 

10.000 

» 

500 

δ) 

» » » 

Δ" 

» 

30.000 

» 

1.500 

ε) 

» » » 

Αναπτυξιακών Πράξεων 

» 

20.000 

» 

1.000 

στ) 

» » » 

Ν.Π.Δ.Δ. 

» 

10.000 

» 

500 

ζ) 

» » » 

ΠΑΡΑΡΤΗΜΑ 

» 

5.000 

» 

250 

η) 

» » » 

Δέλτ. Εμπ.& Βιομ. Ιδ. 

» 

10.000 

» 

500 

θ) 

» » » 

Αν. Ειδικού Δικαστηρίου 

)> 

3.000 

» 

150 

ι) 

» » » 

Α.Ε. & Ε.Π.Ε.. 

» 

200.000 

» 

10.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


















